PRILOG PRIJEDLOG UGOVORA

**OPĆINA STUBIČKE TOPLICE** (OIB:15490794749), sa sjedištem u Stubičkim Toplicama, Viktora Šipeka 16, koju zastupa Josip Beljak, dipl.ing.agr., općinski načelnik(dalje: Naručitelj)

i

Naziv\_\_\_\_\_\_\_, adresa \_\_\_\_\_\_\_\_, OIB: \_\_\_\_\_\_\_\_\_\_, zastupan po direktoru \_\_\_\_\_\_\_\_\_\_\_\_\_\_, (u daljnjem tekstu: Izvršitelj),

sklopili su dana \_\_\_\_\_\_\_\_\_\_ 2018. godine sljedeći

**UGOVOR**

**o izradi V. Izmjena i dopuna Prostornog plana uređenja**

**općine Stubičke Toplice**

**PREDMET UGOVORA**

**Članak 1.**

Ugovorne strane suglasno utvrđuju da je predmet ovog Ugovora izrada prostorno-planske dokumentacije: V. Izmjene i dopune Prostornog plana uređenja općine Stubičke Toplice (Službeni glasnik Krapinsko-zagorske županije br. 10/09, 15/10, 17/13, 19/14 i 20/16) (u daljnjem tekstu: IDPPUO).

**Članak 2.**

Ugovorne strane suglasno utvrđuju da je sastavni dio ovog Ugovora:

- Odluka o izradi V. izmjena i dopuna Prostornog plana uređenja Općine Stubičke Toplice (Službeni glasnik Krapinsko-zagorske županije 27/17) (Prilog 1),

- Dokumentacija o nabavi i sva dokumentacija nastala u postupku prikupljanja ponuda

- Ponuda Izvršitelja broj \_\_/\_\_ od \_\_. \_\_. 20\_\_. godine (Prilog 2).

Nositelj izrade Plana je Jedinstveni upravni odjel Općine Stubičke Toplice.

**SADRŽAJ**

**Članak 3.**

Plan sadrži tekstualni i grafički dio u elektroničkom zapisu, sukladno Zakonu o prostornom uređenju ("Narodne novine", broj 153/13 i 65/17) – u daljnjem tekstu: Zakon, Pravilniku o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova ("Narodne novine", broj 106/98., 39/04., 45/04., 163/04 i 9/11.), Uredbi o informacijskom sustavu prostornog uređenja ("Narodne novine", broj 115/15.) te Pravilniku o standardu usluga arhitekata, koji je objavljen na web stranici Hrvatske komore arhitekata.

**ROK IZRADE**

**Članak 4.**

Izvršitelj se obvezuje izvesti ugovorene usluge u sljedećim fazama i rokovima:

* 1. faza: izrada nacrta prijedloga ID PPUO: obuhvaća izradu preliminarne koncepcije - analiza inicijalnih zahtjeva, analiza zahtjeva nadležnih javnopravnih tijela, obveze iz prostornih planova šireg područja iste razine, te prostornih planova više razine i sl. i izradu nacrta prijedloga ID PPUO za potrebe utvrđivanja prijedloga ID PPUO za javnu raspravu: u roku od 60 radnih dana, od potpisivanja ovog Ugovora,
* 2. faza: izrada Izvješća o javnoj raspravi u suradnji s nositeljem izrade: u roku od 15 dana, od završetka javne rasprave,
* 3. faza: izrada nacrta konačnog prijedloga Plana: u roku 15 radnih dana, od objave Izvješća o javnoj raspravi,
* 4. faza: izrada i isporuka usvojenog Plana: u roku 15 dana, nakon donošenja na općinskom vijeću, ali ne dužem roku od 10 dana od dana objave u Službenom glasniku KZŽ
* 5. faza: izrada pročišćenog teksta odredbi za provedbu Plana i grafičkog dijela Plana u elektroničkom obliku i analognom obliku: u roku od 5 dana, od dana stupanja na snagu Odluke o donošenju Plana.

Rokovi iz stavka 1. ovog članka mogu se produžiti u slijedećim slučajevima:

* ako nastupi viša sila,
* ako se tijekom izrade dokumentacije objektivno promijene uvjeti bitni za izvršenje usluge,
* ako Naručitelj ne obavlja na vrijeme svoje obveze definirane Zakonom, a iste utječu na utvrđene rokove.

U slučaju nastupa okolnosti iz stavka 2. sporazumno se utvrđuju novi rokovi za izradu Plana.

**Članak 5.**

Eventualno ponavljanje javne rasprave, sadržano je u ponuđenoj cijeni.

**CIJENA I PLAĆANJE**

**Članak 6.**

Ukupna vrijednost usluga, koja je predviđena da će se izvesti na temelju ovog Ugovora, iznosi:

kn

Slovima: .

Na navedeni iznos Naručitelj će obračunati i platiti porez na dodanu vrijednost po stopi od 25% (postupak prijenosa porezne obveze sukladno odredbi članka 75. st. 3. Zakona o porezu na dodanu vrijednost, Narodne novine br. 73/13, 99/13 – Rješenje USRH i 148/13 ).

**Članak 7.**

Plaćanje će se vršiti po fazama izrade ID PPUO, i to:

- 30% ugovorenog iznosa, po izradi nacrta prijedloga ID PPUO za potrebe utvrđivanja prijedloga Plana za javnu raspravu,

- 20% ugovorenog iznosa, po izradi izvješća o javnoj raspravi,

- 10% ugovorenog iznosa po davanju mišljenja na konačnog prijedloga ID PPUO (Zavod za prostorno uređenje KZŽ)

- 30% ugovorenog iznosa po izradi i isporuci usvojenog Plana ID PPUO od strane Općinskog vijeća Općine Stubičke Toplice,

- 10% ugovorenog iznosa po izradi pročišćenog teksta odredbi za provedbu Plana i grafičkog dijela Plana u elektroničkom obliku i analognom obliku.

Naručitelj će izvršiti plaćanje u roku ne kasnijem od 30 dana od dana primitka računa.

Plaćanje se obavlja na poslovni račun Izvršitelja IBAN: \_\_\_\_\_\_\_\_\_\_, kod banke -\_\_\_\_ d. d.

**OBVEZE UGOVORNIH STRANA**

**Članak 8.**

Nositelj izrade Plana iz članka 2. stavka 2. ovog Ugovora aktivno će sudjelovati u postupku izrade i donošenja Plana u skladu sa Zakonom, te će osigurati i dostaviti Izvršitelju:

- važeći Prostorni plan uređenja općine u elektroničkom obliku,

- inicijalne zahtjeve za izradu Plana,

- zahtjeve javnopravnih tijela određenih posebnim propisima, te drugih sudionika korisnika prostora, koji sudjeluju u izradi Plana,

- ostalu značajnu dokumentaciju po potrebi (na uvid ili kopije izvadaka), sukladno Odluci o izradi Plana.

**Članak 9.**

Izvršitelj se obvezuje za potrebe izvršenja ugovorenih usluga imenovati odgovornog voditelja izrade Plana.

Izvršitelj se obvezuje ugovorene usluge obaviti u skladu s:

* Odlukom o izradi Plana (Prilog 1),
* Ponudom Izvršitelja (Prilog 2),
* važećim zakonskim i podzakonskim propisima te prostorno-planskom dokumentacijom šireg područja. elaborata prostornih planova ("Narodne novine", broj 106/98., 39/04., 45/04., 163/04 i 9/11.),
* podacima, planskim smjernicama i propisanim dokumentima javnopravnih tijela,
* ostalim važećim propisima i pravilnicima iz područja prostornog uređenja i drugim relevantnim propisima
* te ovim Ugovorom i svim prilozima.

**Članak 10.**

Izvršitelj će predati Naručitelju pojedine faze izrade ID PPUO u elektroničkom i analognom obliku, u slijedećem broju primjeraka:

- 1 primjerak preliminarne koncepcije,

- 1 primjerak nacrta prijedloga ID PPUO, za potrebe utvrđivanja prijedloga Plana za javnu raspravu,

- 2 primjerka prijedloga ID PPUO za javnu raspravu,

- 1 primjerak nacrta konačnog prijedloga ID PPUO,

- 3 primjerka konačnog prijedloga Plana, za potrebe pribavljanja mišljenja Zavoda za prostorno uređenje županije i suglasnosti Ministarstva,

- 5 primjeraka usvojenog ID PPUO,

- 5 primjeraka pročišćenog teksta odredbi za provedbu ID PPUO i grafičkog dijela ID PPUO.

Na posebno traženje izvršitelj se obvezuje isporučiti Naručitelju i više primjeraka ID PPUO, od onih navedenih u stavku 1. ovog članka, uz naplatu troškova umnažanja po tržnim cijenama.

**Članak 11.**

Izvršitelj se obvezuje isporučiti ID PPUO u analognom obliku, kao izvornik, u 5 uvezanih primjeraka tekstualnog i grafičkog dijela i u elektroničkom obliku na CD-u.

Elektronički oblik Plana podrazumijeva tehnički ispravan vektorski oblik Plana, izrađen sukladno Zakonu i važećim propisima, te pravilima struke.

**ODGOVORNOST ZA NEDOSTATKE**

**Članak 12.**

Izvršitelj se obvezuje otkloniti sve nedostatke uočene u postupku ishođenja mišljenja i suglasnosti iz članka 4. točke 5. ovog Ugovora i izvršiti sva potrebna usklađivanja ID PPUO o svom trošku.

**UGOVORNA KAZNA**

**Članak 13.**

Ako Izvršitelj ne ispuni svoju obvezu u ugovornom roku obvezuje se za svaki dan zakašnjenja platiti Naručitelju iznos ugovorne kazne od 1‰ (jednog promila) od ukupnog bruto iznosa iz članka 6. ovog Ugovora, za svaki dan zakašnjenja, s time da ukupni iznos ugovorne kazne ne može iznositi više od 5% (pet posto), od ukupnog bruto iznosa iz članka 6. ovog Ugovora.

Ukoliko iznos ugovorne kazne prelazi 5%, Naručitelj će raskinuti ugovor. Obavijest o raskidu ugovora dostavlja se na adresu elektroničke pošte koju je naznačio Izvršitelj kao kontakt adresu. Ugovor se smatra raskinutim prvog sljedećeg dana nakon dana kad je obavijest o raskidu zaprimljena na serveru Izvršitelja. Izvršitelj snosi rizik nezaprimanja obavijesti o raskidu ako svojom krivnjom ne dobije obavijest

**RASKID UGOVORA**

**Članak 14.**

Ako Naručitelj odluči u toku izrade obustaviti ugovorene usluge, obvezuje se o toj odluci pismeno obavijestiti Izvršitelja i platiti mu naknadu u iznosu, koji odgovara izvršenom dijelu ugovorenih usluga.

Izvršitelj može obustaviti ugovorene usluge ukoliko Naručitelj ne izvršava plaćanje ugovorenog iznosa u dinamici utvrđenoj člankom 7. ovog Ugovora.

**Članak 15.**

Naručitelj ima pravo raskinuti ovaj ugovor te naplatiti jamstvo za uredno izvršenje ugovora kada Izvršitelj nakon potpisa ugovora ne pristupi izvršavanju istog u roku od 7 dana od dana potpisa ugovora.

Naručitelj može ovaj ugovor jednostrano raskinuti i kada utvrdi da Izvršitelj ne postupa sukladno pravilima struke i dobrim poslovnim običajima (neuredno ispunjenje).

**ODGOVORNI PREDSTAVNICI**

**Članak 16.**

Za izvršenje međusobnih prava i obveza iz ovog Ugovora, ugovorne strane imenuju svoje odgovorne predstavnike:

* za Naručitelja: (ime i prezime),
* za Izvršitelja: (ime i prezime).

**JAMSTVO ZA UREDNO IZVRŠENJE UGOVORA**

**Članak 17.**

Utvrđuje se da je Izvršitelj prilikom sklapanja ugovora predao Naručitelju jamstvo za uredno izvršenje ugovora, koje Naručitelj ima pravo naplatiti u slučaju povrede ugovornih obveza utvrđenih ovim Ugovorom, od strane Izvršitelja kao i neurednog ispunjenja.

Ukoliko šteta prelazi iznos jamstva, Naručitelj ima pravo i na naknadu štete koja prelazi taj iznos.

**ZAVRŠNE ODREDBE**

**Članak 18.**

Sve sporove koji mogu nastati između Naručitelja i Izvršitelja po ovom Ugovoru, ugovorne strane će pokušati riješiti prvenstveno sporazumno, a ako to neće biti moguće, ugovorne strane ugovaraju mjesnu nadležnost stvarno nadležnog suda prema sjedištu Naručitelja.

**Članak 19.**

Ovaj Ugovor sastavljen je u 6 (šest) istovjetnih primjeraka, od kojih četiri (4) za naručitelja i dva ( 2) za Izvršitelja.

KLASA:

URBROJ:

Stubičke Toplice,

Za Izvršitelja: Za Naručitelja: